CELEX: C2005/281/11
Language: et
Date: 2005-11-12 00:00:00
Title: Kohtuasi C-315/05: Eelotsusetaotlus, mille esitas Ufficio del Giudice di pace di Monselice 12. juuli 2005. aasta määrusega kohtuasjas Lidl Italia Srl versus Comune di Arcole (VR)

12.11.2005   
            
            
               ET
            
            
               Euroopa Liidu Teataja
            
            
               C 281/6
            
         Eelotsusetaotlus, mille esitas Ufficio del Giudice di pace di Monselice 12. juuli 2005. aasta määrusega kohtuasjas Lidl Italia Srl versus Comune di Arcole (VR)
   (Kohtuasi C-315/05)
   (2005/C 281/11)
   Kohtumenetluse keel: itaalia
   Euroopa Ühenduste Kohus on saanud Ufficio del Giudice di pace di Monselice 12. juuli 2005. aasta määrusega esitatud eelotsusetaotluse kohtuasjas Lidl Italia Srl v. Comune di Arcole (VR), mis saabus kohtukantseleisse 12. augustil 2005.
   Ufficio del Giudice di pace di Monselice küsib Euroopa Kohtult eelotsust järgmistes küsimustes:
   
               1.
            
            
               Kas Euroopa parlamendi ja nõukogu 20. märtsi 2000. aasta direktiivi 2000/13/EÜ toidu märgistamist, esitlemist ja reklaami käsitlevate liikmesriikide õigusaktide ühtlustamise kohta (1) peab seoses nimetatud direktiivi 2000/13/EÜ artiklis 1 sätestatud müügipakendis toiduga tõlgendama nii, et direktiivis, eriti selle artiklites 2, 3 ja 12 ettenähtud kohustused kehtivad ainuüksi müügipakendis toidu tootja suhtes?
            
         
               2.
            
            
               Kas jaatava vastuse korral esimesele küsimusele tuleb direktiivi 2000/13/EÜ artikleid 2, 3 ja 12 tõlgendada nii, et ühes liikmesriigis asuvat teises liikmesriigis asuva ettevõtja müügipakendis toidu (nii nagu on määratletud direktiivi 2000/13/EÜ artiklis 1) lihtsat edasimüüjat võib lugeda vastutavaks ametivõimude väitel toimunud õigusrikkumise eest, mis seisneb tootja poolt müügipakendis toidu etiketil märgitud väärtuse (käesolevas asjas alkoholisisalduse) erinevuses tegelikust väärtusest, ning seega karistada vaatamata sellele, et ta (kui lihtne edasimüüja) vaid turustab toitu sellisel kujul, nagu tootja seda tarnib?
            
         
      (1)  EÜT L 109, 6.5.2000, lk 29.